Հեռու եմ մտքից, թե պետք է ոչնչացնել այդ գիրքը, շատ լավ իմանալով, թե հարց լուծելու նման գործելակերպից ինչ հոտ է գալիս։ Այդ պատճառով էլ ցանկանում եմ ընդամենը նախազգուշացնել ընթերցողին, որ հեղինակը, բացի ամենայնից, անտակտ է վարվել արդեն այն պատճառով, որ օգտագործել է ձայնագրություններ այն մարդու հետ զրույցներից, որը, կրկնում եմ, շատ ծանր եւ շատ լուրջ հիվանդ է։ Դա ոչ միայն անտակտ վարմունք է, այլեւ անբարո, նույնիսկ վտանգավոր։